
A  X  I  M  A  debetur,  Auditores  Spedlatiflimi, 
Medicinae  laus,  quod  eodem  Audior  e  &  ipfa, 

"'i. 

&c  quicquid  eft  bonarum  literarum,  fanaeque  difciplinae, 
Anglorum  gente  tanquam  ex  orco  in  poftliminium  re¬ 
ducta  fuerint. 


N  a  m,  Linacer,  ante  te  ortum,  nec  fanare  corpus  Me¬ 
dici,  nec  animum  erudire  dodli,  ut  tum  habebantur*, 
callebant.  Jacebat  res  Medica,  fafcinationibus  plerum¬ 
que  involuta  ;  jacebant  fcriptores  boni,  pars  tineis  om¬ 
nino  devorata,  caeteri  aut  parum  lecti,  aut  prorfus  ig¬ 
noti  :  unde  &  ipftus  Sacri  Codicis  lux  tandem  pene 
extindla  eft. 

Qu  am  ardla  igitur  focietas  veram  inter  medicinam 
&  literas  humaniores  ?  illi  enim  perdita,  &  hx  ftmul 
interierunt;  quique  princeps  unam,  hic  iifdem  artibus 
&  alteras,  ex  integro  renovavit.  Quem  fane  nobis  pa¬ 
trem  laetiflimis  gloriamur  animis  :  Quem  hujufce  Col¬ 
legii,  in  perpetuum  uti  fpero  manfuri,  fundatorem  ce¬ 
lebramus  ;  hunc  omnes  aequi,  bonique,  utrius  Reftau- 
ratorem  libenter  &  grate  agnofcunt. 


A 


Laudesne. 

Laudesne  has  aut  nimias,  aut Linacro  non  debitas 
reprehendit  quifpiam  ?  Recordamini  qusefo,  qualis  fuit 
ipfo  adolefcentulo  Medicina,  ipfo  autem  fene  qualis  ; 
quam  ignota,  cum  primum  Rempublicam  acceflit  lite- 
rariam,  fludia  humaniora,  quam  ampliffima  vero  moriens 
eadem  reliquit :  quam  etiam  enixe,  quam  feliciter  in 
utroque  fudavit.  Huic  igitur  quam  damus  laudem, 
ulla  nimia  cenferi  poteft  ?  Qui  poft  ineuntem  aetatem, 
in  Academiis  noftris  politam,  divinitus  credo  motus, 
nam  caetera  undique  inhibebant  potius,  Italiam  petit 
fciendi  gratia,  fe  adhuc  ratus  fciviffe  nihil.  Recolligite 
paulifper  quantum  folet  fuperbire  animus,  qui  in  fyfte- 
niatibus  a  teneris  enutritus  annis,  nil  extra  ea  aut  verum 
exiftimat,  aut  expetendum  :  qui  cum  barbare  femper 
locutus  e  flet,  eundos  puri  fermonis  amatores,  vel  uti  Bar¬ 
baros  afpernatur  &  odit.  Has  tamen  animi  fordes  exuens 
Linacer,  puro  tandem  fe  lumine  donavit.  Qui  eriim 
folummodo  exponit  quanta  aflecutus  eft  Linacer,  ex  qui¬ 
bus  incepit  initiis  tacens,  nas  is  malignus  Linacri  lau¬ 
dator  habendus  eft. 

Idem  vero  Barbarus  Italiam  profectus,  paucos  poft 
annos,  vel  in  ipfts  Athenis,  fl  Gnece  diflerentem  audires,, 
fln  Latine,  in  ipfa  Roma,  Augufto  imperante,  natum 
atque  inftitutum  exiftumares.  Orationem  ejus  tam 

caftam 

caftam  quam  ornatam,  fimplicem  nec  indodtam  agnof- 
cebant  Itali ;  minime  aequi  exterarum  gentium  audi- 

'  '  ■  /  A  4 

tores. 


Erat  in  hac  tempeftate  Florentia  urbs,  tanquam 
al terse  Athenae  ;  in  qua,  fi  non  una,  certe  potiffimum 
colebantur  Mufas  ;  &  quicquid  eft  literarum,  verseque 
fcientise,  labore  feliciflimo  pariter  ac  ingentiffimo  pro¬ 
movebatur.  Deus  enim  Europae  tam  gloriae  quam  feli¬ 
citati  benigni fli me  confidens  fecit,  ut  funefto  tempore 
quo  Conftantinopolis  funditus  everteretur,  Medicasa, 
gens  inclyta,  in  Etruria  rerum  potiretur  :  pulfi  a  fedi- 
bus  fuis  Grasci  eruditi,  &  foli  inter  iflius  sevi  homines 
eruditi,  Florentiam  non  tam  exilii  fedem,  quam  Mufa- 
rum  domicilium,  otiumque  literarium  adepti  funt.  Prin¬ 
cipes  Medicaei,  qui  aeternum  ut  tenerent  imperium  digni, 
certe  in  omnibus  terris  ubicunque  affulferit  literarum  lux 
femper  &  fummopere  laudandi,  hos  non  ut  profugos 
exules,  fed  ut  legatos  ab  ipfo  Deo  mifios,  qui  feros  ho¬ 
minum  cultus  emendarent,  laetiflimis  accepere  animis. 
En  !  iterum  Italiam  a  Grsecis  colonis  excultam  atque  or¬ 
natam  ;  quique  olim  Orientalem  ejus  oram,  nunc  &  quse 
ad  Hefperum  vergit,  ftudiis  fuis  ut  mitefceret,  effecere. 

.  QjJ  orsum  vero  haec  ?  ut  Medicaeis  tribuantur  laudes  ? 
hoc  q uis  defugiat  literarum  cultor  ?  quod  etiam  ad  Li- 

nacii 

nacri  laudem  non  mediocriter  pertinet.  Hunc  enim 
Laurentius,  laudatiilimos  inter  Medicaeos  vel  laudatiffi- 
mus,  adolefcentulum  &  exterum  &  ignobilem,  propter 
ingenii  dotes  adeo  admiratus  eft,  ut  Tuorum  condifcipu- 
lus  filiorum  ut  effet,  rogavit  &  impetravit.  Magiftri 
fuere  in  Grasco  Termone  Chalcondylas,  in  Latino  autem 
Politianus,  in  hoc  tempore  longe  omnium  celeberrimi, 
quorum  utrumque  aequare  omnibus,  non  paucis  fuperare, 
Linacer  vi  Tus  eft.  Quis  igitur  miratur  Leonem  Papam, 
Laurentii  filium,  tantum  promovifle  bonas  literas,  quan¬ 
tum  caeteri,  Papae  grex,  eas  deprefierant  atque  concul- 
'  caverant  ?  Cujus  fane  laudis  partem  non  exiguam  Li- 
nacro  jure  tribues,  qui  condilcipulum  Tuum  exemplo  Tuo 
provocaffe,  &  opera  adjuvafte  exiftumandus  eft. 

Florentia  Romam  profedtus  eft,  ubi  in  Phyficis 
differentem  Hermolaum  Barbarum,  magni  nominis,  ut  ut 
tunc  Te  res  habuit,  Philofophum  audivit.  Unde  fi  non 
multum  cepit  Trudium,  nullum  amifit  quidem  ;  deceflit- 
que  purus  atque  integer,  nec  linguam  inquinatus, *  nec 
vanis  quasftionum  figmentis,  abs  vero  naturas  cultu,  di- 
ftradlus  &  abalienatus.  En!  enim  Galenum  ab  ipfo 
latine  ver  Tum,  pulcherrimum  idemque  luculentiflimum 
teftimonium.  In  quo  agnofcunt  omnes  interpretem, 
non  minus  caftum  quam  religiofum,  qui  quid  fit  Grseco, 
quid  fit  Latino  proprium  Termoni  undique  ad  unguem 

callet ; 

callet;  adeo  ut  Varronem  interpretantem,  vel  Philolo¬ 
gum  latine  fcribentem  legere  videris,  quando  Graeci  8c 
Romani  alterius  tanquam  fui  ipfius  lingua  utebantur. 

i 

v#*  *  •-*■*•  V  '  $  ** 

Dies  mihi  deficeret  recitanti  laudes  quas  in  Lina- 
crum  noftrum  fumma  contentione  aequales  fui  congefle- 
runt.  Erafmo  carus  fuit,  nec  Budaeo  minus  carus. 
Quorum  uterque  in  epiftolis  inter  fe  frequentibus,  literas 
atque  eruditos  memorantes,  huic  tantum,  quantum  alii 
nemini  deferunt.  Inter  fe  non  raro  difcordes,  in  Lina- 
cro  laudando  femper  concordes  fuere.  Hunc  vero  Eraf- 
mus  praefentem  praefens  maxime  coluit,  ut  praecipuum 
bonis  literis  fubfidium  atque  ornamentum.  iEgro tante 
autem  Linacro  quam  ejulatur  !  virum  dicens,  qui  nec 
morti,  nec  morbis  obnoxius  efle  debuit.  In  epiftola 

,  »  i'  ■ 

quadam  ad  eum  mifia,  quam  enixe  rogat,  hortatur,  orat, 
ut  fcripta  tandem  fua  publici  juris  feciftet !  -  ne  forte, 

i.  *  -  i  * 

mortuo  illo,  fumrao  cum  rei  literariae  damno  perirent. 
Ego,  inquit  inclytus  ille  Batavus,  feftinatior  fum  in 
edendis  operibus  meis,  tu  fane  in  tuis  praeter  aequum  & 
commodum  tardior.  Minime  quidem  Erafmum  im¬ 
probo,  quippe  ftylo  promptiffimo  praeditum,  &  quantum 
id  ad  fovendas  jam  pullulantes  literas  intererat,  qui  probe 
fcivit.  Linacrum  vero  noftrum  cordatior  quis  non  pro¬ 
bat  ?  qui  nihil  nifi  limatum  in  lucem  proferre,  atque 
perfedtum  aufus  eft,  tam  eos  qui  tum  degebant  juvans, 

B  quam 


(  «  i  . 

quam  omnibus  qui  futuri  funt  ftudiofis,  carus  atque 
probatus. 

Porro  in  literis  idem  cognofcere,  idemque  fapere 
adhuc  conjunctiores  eos  reddidit.  Nobile  par,  &  ad 
ftudia  promovenda  unice  natum !  Qui  non  modo  de 
barbaris,  fed  de  morofts  Sc  putidis  itaque  Mufarum  af¬ 
feci  is  egregie  triumpharunt.  Quorum  uterque  ftudiorum 
hoftis,  hi  vero  iftis ;  quippe  amicitiam  prae  fe  ferentes, 
nocentiores. 

Erant  enim  tum  temporis,  prsefertim  apud  Italos, 
eruditi  quidam,  nullum  in  foluta  oratione  fcriptorem, 
praeter  unum  Ciceronem,  probantes :  adeo  ut  caeteros 
omnes,  ne  ipfum  Salluftium,  Romane  fcripftfte  agnof- 
cerent.  Hos  videre  eft,  magna  opera  magnas  protulifte 
nugas.  In  hanc  egregiam  ftultitiam  non  femel  quam 
lepide  ludit  Erafmus.  Eandem  perpetuo  fere  Linacer 
acutiffime  infeCtatus  eft.  Nec  ideo  Ciceronis  ofores  vo¬ 
candi  funt.  Quis  enim,  in  hoc  egregio  Philofopho,  at¬ 
que  fummo  Oratore  excolendo,  atque  ornando,  plurem 
operam,  vel  feliciorem  navavit  unquam  ?  Ifti  autem 
Ciceroniani,  Ciceronem  unum  in  foluto  fermone  legen¬ 
tes,  c ceteros  fcriptores  Romanos  ex  orbe  literario  in  exi¬ 
lium  pepulerunt,  Et  quibus,  tempus  omnia  vorans  ; 
quibus,  Hunnorum  infcitia  ferox  ;  quibus,  ipfa  Pontifi¬ 
cum 


/ 


*A  *  *ft* 

,  •  (  1  ) 

cum  male-fana  pietas  pepercerat,  hos  ipfos,  viri  literas 
revocare  avidi,  tollere  &  funditus  perdere  fatagebant. 
Quod  Livium  igitur  pene  integrum  hodie,  quod  Caeia- 
rem,  quod  illud  Salluftii  os  mellitum,  quod  graviflimam 
Senecae  Philofophiam  habemus,  Linacro  noftro  cum 
Erafmo  totum  ferme  tribuendum  eft.  Tullio  enim  folo 
perledo,  quis  caeteros  typis  ingenti  fumptu  &  labore 
mandafiet  ?  aut  quis  manufcriptos  eorum  libros,  in  ea 


tempeflate  nec  frequentes  nec  integros,  vel  diligenter 
conquififfet  unquam,  vel  repertos  in  loca  tuta  &  mu¬ 
nita  collocaviftet  ?  Uno  igitur,  alterove  delapfo  feculo, 
has  omnes  jam  pridem  detritae  chartae,  negligenter  adfer- 
vatae  in  aeternam  clauderentur  nodem,  in  pulverem  fu- 
mumve  exiturae.  Varronem  nobis  efie  ademptum,  plu¬ 
raque  Salluftii  fcripta,  quis  Mufarum  cultor  non  graviter 
dolet  ?  Quid  fi  omnes  hodie,  praster  Ciceronem  unum 
defiderati  eflent  ?  Eos  enim  fruftra  quaereremus,  quo¬ 
rum  nec  liber  ufquam  ederetur,  neque  ineditus  jam  fu- 
pereftet.  Damnum  profedo  cum  nullo  conferendum  ! 
Hinc  quantum  Linacro  debetur,  vofmet  in  mentibus 
veftris  reputate,  nam  res  orationem  noftram  longiftlme 
exfuperat. 


Post  hoc  meritum  ingens,  Grammaticen  ejus  com¬ 
memorare,  res  exilis  nec  fatis  digna  forfitan  videre¬ 
tur.  Annon  vero  hinc  ftagrantiftimum  ejus  in  literis 
kl  '  .  pro- 

promovendis  ftudium  agnofcere  libet?  qui  nullum  de- 
tra&avit  laborem,  quamvis  a;rumnofum,  &  libi  infrudtu- 
ofum,  fi.  modo  iis  prodeffe  potuifiet.  Pra;terea  Gram¬ 
maticen,  tunc  temporis  vel  minus  notam,  vel' minus  pu¬ 
ram  purgare,  &  ad  priftinam  revocare  normam,  pufilli, 
aut  cujuflibet  effe,  quis  aequus  judicabit  ? 

4  **',#*  ^  r  , 

I  n  quibus  hadtenus  dixi,  tanta  Linacro  totus  orbis 
literatus,  quanta  vix  cuiquam  alteri  debet.  Quod  qui¬ 
dem  faepe  &  libentiflime  fatetur.  Apud  exteras  enim 
Academias,  modo  iis  aliquid  vera;  affulferit  fcientiae, 
illius  divina  eruditio,  &  fumma  in  doctos  beneficia  cele¬ 
brantur,  &  femper  celebranda  funt.  Quanto  magis  igi¬ 
tur  nobis  eft  celebrandus  ?  quibus,  praeter  caetera  in 
omnes  fimiliter  merita,  pater  ut  benignifiimus  atque  fa- 
pientifiimus  colendus  eft.  Artes  enim  egregias  quas  ipfe 
primus  conjunxit,  eas  nunquam  divelli  voluit,  Medici¬ 
nam  nempe  atque  in  bonis  literis  eruditionem.  Hoc 
animi  confilium  perpetuo  tenens,  fpreto  fui  ipfius  com¬ 
modo,  opus  pulcherrimum  incipere  aufus  eft,  &  incep¬ 
tum  ingenti  fumptu  atque  labore  tandem  perfecit.  Nam 
qui  tantum  gratia  apud  Regem  fuum  valuit,  quantum 
ejus  in  Medicina  &  literis  dignitas  valere  debuit,  hanc 
omnem  ad  perpetuam  Medicina;  laudem,  patriaeque 
emolumentum  direxit  atque  effudit :  non  fibimet  ipfi 
Epifcopatus,  fed  jura  medicis  in  aeternum  valitura, 

civibus 

civibus  Tuis  profutura  petens.  Dolebat  rem  medicam 
hominibus  juvandis  praecipue  natam,  his  ipfis  plerumque 
nocentem  videns,  Sc  iliis  credi  valetudinem,  quibus,  ut 
ait  ille,  calceos  curandos  crederet  nemo.  Dolebat  Me¬ 
dicos  nullam  Minervam,  nullafque  literas  callere  videns, 
quos  omnibus  inliructos  atque  comparatos  elfe  neceffario 
arbitratus  eli. 

Regi  igitur  fuafor,  auctorque  fuit,  ut  Collegium  in- 

liitueretur  Medicorum,  qui,  veluti  Augures,  olim  arn- 

/  /  '  « 

pliffima  Romanorum  dignitas,  fuos  Collegas  libere,  nec 
vetantibus,  nec  mandantibus  imperitis,  in  perpetuum  co¬ 
optarent.  Utque  penes  hos  effiet  videre,  ne  quid  detri¬ 
menti  capiat  civium  live  vita,  live  valetudo;  omnibus 
autem  modis  coercere  audaces  atque  facinorofos  empi¬ 
ricos,  qui  remediis,  vel  arcanis  letiferis  graffantur,  vel 
notis  &  probatis  in  hominum  utuntur  perniciem. 

M  agnum  fane  imperium,  nec  nili  dignis  credendum ! 
fed  heu !  inefficax  atque  infrudtuofum.  Quid  valet  li  in 
Medicos  foliim,  in  medicamenta  non  item,  jus  exercere 
poffit  Collegium  noftrum  ?  Quid  profeffores  imperitos  in 
ordinem  redigere,  li  palam  &  undique  cum  ingentiffima 
■  plebis  pernicie  remedia  porrigantur  letaliffima  ? 

.  ^  \ 

o  PTiMAS  quafque  res  quaerunt  homines,  eas  vero  fine 
labore  vel  fumptu  adipifci  cupiunt :  quod  in  vita  &  limi¬ 
tate  tuenda  potiffimum  habet  locum,  unde  fit,  ut  ei 
maxime  credatur,  qui  certum,  facile,  &  prasfens  polli¬ 
cetur  remedium ;  non  arte  fua  fretus,  qua  prorfus  caret, 
fed  quibus  abunde  pollet,  lingua  prompta,  ore  perfrifto, 
mente  demum  impuratiflima.  Regis  adde  edictum,  un¬ 
dique  per  libellos  ambitiofe  fparfum :  teftimonia  tot  ho- 

v  *  i*  9 '  '9'  • ' ;  v  't 

minum  ficta,  quamvis  jurata,  quibus  &  regium  prse- 
fidium,  £c  fuamet  ipforum  merita  fcilicet  omnibus  pa¬ 
tefierent.  ■  •  '  ' 

-  .  1 

Ista  eruditus  quifque,  atque  cordatior  irridet :  caeteri 
autem  peffundantur  dolis.  Unum  vero  falvum  efle,  dum 
intereunt  mille,  quid  tandem  juvat  rempublicam  ?  Per 
hanc  urbem  ampliflimam  ambulanti,  iftiufmodi  quot 
undique  in  os  objiciuntur  tela  ?  adeo  ut  nonnunquam  mihi 
videor  Priamo  inermi  fimilis,  per  cailra  Achivorum  in- 
feftiflima  iter  facere,  unde  nori  patriae  fubfidium,  fed  Di- 
vina  vis  me  falvum  prae  flat. 

■*  i  -  '  * 

#  t 

An  haec  temere  dicuntur  ?  Multos  podagrae  debet  Libi¬ 
tina,  quanto  autem  plures,  volgatis  podagrae  remediis 
debet?  Quid  fcrophulofos,  &  fcorbuticos,  &  hydropicos, 
quid  calculum,  febrimve  memorem  ?  alia  quidem,  poft 

multas 

multas  hominum  ftrages,  poft  audlorem  opibus  auftum 
indies  fenefcunt ;  indies  vero  fuccrefcunt  nova,  &  fem- 
per  fuccrefcent,  nili  coerceantur  audaces,  qui  nunc 
ubique,  non  modo  impune,  fed  pr®fidio  legum  jactato, 
gradantur.  Nobis  enim  jus  h®cce  coercendi  nondum  con¬ 
cedit  lex.  Cur  igitur  regem  noftrum,  populi  aman- 
tiffimum,  fenatum  itaque,  totius  orbis  domicilium,  non 
quam  celerrime  fupplices  adeamus,  ut  fanciant,  ne  quid 
medicamentum  novum,  nili  prius  quale  Iit  perfcrutatum 
eflet,  atque  compfobafiet  Collegium  noftrum,  ullibi  pro¬ 
ferre  liceat.  . 

Sed  querelis  hodie  non  datur  locus,  omnia  lseta  & 
feftiva  funto ! 

*  *  /  v  ^  ... 

Prospiciens  fagax  Linacri  animus  fanxit,  nequis 
nili  fufcepto  prius  in  altera  Academia  Medicinas  gradu, 
Socius  afiumeretur  ;  unde  tam  Academiam m  quam  Col¬ 
legii  fui  fervavit,  auxitque  dignitatem;  &  utrumque 
ardto  atque  utiliftimo  tum  libi  tum  patrite  fcedere  con¬ 
junxit.  Hinc  Medicis  favent  Academi®,  illinc  Acade¬ 
miam  m  jura  tuentur  Medici.  Cur  autenl  tanti  Acade- 
mias  habuit  Linacer,  quas  barbarie,  ignorantia,  incultu 
fqualere  ipfe  viderat  ?  Glifcebat  &  illic  orientis  dochin® 
lumen.  Gr®cas  Cantabrigi®  literas  Erafmus  ipfe  legerat ; 
ingenia  felicia,  bonafque  literas  in  utraque  multum  pro¬ 
moverat 


moverat  Henricus  Rex;  nec  Wolfeius,  cetera  illaudatus, 
fludiorum  hoftis,  fed  egregius  &  munificus  erat  patronus. 
Multa  in  melius  ceflifie  viderat  Linacer,  quare  de  caeceris 
bene  fperavit  &  auguratus  eft.  Denique  in  utraque 
Academia  inftituit,  qui  rem  praelegeret  Medicam,  cer¬ 
tum  quotannis,  nec  pudendum,  iis  ftipendium  ex  opi¬ 
bus  fuis  propriis  in  perpetuum  condonans. 

\  •  -  i  /  /  *•  j— .  •’  ;■  ■ 

I  n  hoc  tanto  viro  laudando,  quis  potefl:  efie  modus  ? 
nonne  fpatium  dicendi  legitimum,  nonne  dies  ipfe  de¬ 
ficeret  ?  Occurrunt  vero  plurimi,  Sc  iifdem  ex  laribus 

praeclariffimi  viri,  quos  filere  nec  hodiernum  hoc  infti- 

•  <  ~ 

tutum,  nec  ingentia  fua  merita  finunt.  Linacrum  pro- 
fe£to  laudantes,  &  hos  ipfos  laudavimus  fimul,  qui  eafi 
dem  artes  &  fedulo,  &  feliciter  colebant. 

Quod  quidem  optimo  jure  vendicat  Caius,  qui  Ana- 
tomiam,  Medicinae  adjutricem  vel  maximam,  ex  Italia 
decerpens,  felici  augurio  in  Anglia  plantavit.  Caetera 
quidem  Linacro  adeo  fimilis,  ut  hoc  falvo  illum  ademp¬ 
tum  nec  Medicina,  nec  Academiae  defiderarunt. 

,  l  \  _  '  .  y  _  v 

H  ametum,  Caldwallum,  Gulftonum  de  hoc  Col¬ 
legio,  de  bonis  literis,  deque  patria  optime  meritos,  nec 

jus,  nec  fas,  nec  gratus  animus  filentio  praeterire  pa¬ 
titur. 


Quis  ille  autem  proximus,  quem  gloria  undique  ful¬ 
gentem,  nec  oculorum  acies  fatis  intueri  fuftinet?  Hic 
eft  Harveius,  nomen  per  omnes  gentes  cum  laude  didtum, 
femperque  dicendum !  qui,  poft  tot  feculis  in  Medicina 
inveftiganda  confumptis,  id  invenit,  quod  in  primis 
hujufce  artis  rudimentis  patefieri  debuit.  Quantum  enim 
valet  in  morbis  five  dignofcendis,  five  tollendis,  fangui- 
nis  circuitum  nofcere,  qui  lit,  quis  fanus  negat  ?  Hac 
vero  de  re  quam  delirabat  cum  ipfo  Hippocrate  Gale¬ 
nus  ?  At  vide  quam  inique,  quam  ingrate,  in  optime 
meritos  agant  homines !  Ante  ortum  Harveium,  de  fan- 
guinis  circulatione  nullus  ne  fomniavit  quidem  ;  hanc 
vero  poftquam  ille  non  modo  vidiflet,  fed  certam  often- 
dens  omnium  fubjeciftet  oculis,  non  defuere  invidi,  qui 
palmam  &  coronam  Harveio  debitam,  fibimet  ipfis  prae¬ 
ripere  contendebant.  Heu  duram  eorum,  qui  liberales 
•colendo  artes  hominibus  profunt,  conditionem !  Quibus, 
propter  inventa  fu  a  vel  praeclariftima,  quam  malignum 
datur  praemium  vivis,  nec  nili  poft  funera  gloria  ! 

Qu  o  tu  feifos  Sydenhame  nos  rapis  ?  Tu  talis  es, 
qualis,  fi  nemo  alius  extiterit,  aeternam  his  aedibus  glo¬ 
riam  comparaviftes.  - 


Quid  Radclivium  memorem  ?  Quem  fimul  ac  natum 
dea  Hygeia  primarium  voluit  efie  Medicum.  Quam  in- 
veftigandis  in  morbis  perfpicax  mens !  in  fanandis  itaque, 
de  quibus  jam  diu  deploratum  erat,  quam  fupra  omnes 
felix! 

.  .  -**’  y  v-  "  t  ■  r  “ .  i 

Post  hos  orditur  praefens  feculum,  &  hoc  pneclaro- 
rum  in  Collegio  noftro  virorum  minime  effectum-  Qui 
ingentem  a  Linacro  inchoatam  gloriam,  &  ipli  tuiti  funt, 
ne  dicam  auxerunt,  ut  primum  non  modo  in  Medicina, 
fed  in  bonis  literis  curidtis  obtinerent  locum.  Qui  quic- 
quid  attinet  live  ad  phylicam,  feu  ad  mathelin,  live  ad 
prifeos  feriptores,  leu  ad  humanitatem,  id  fummo  fuo 
labore,  &  cundtis  opibus  ubique  adjuvere,  atque  exco¬ 
luerunt. 

*  X  /  *’■ 1  * 

En  Sloanum!  qui  tantum  penum  Scienti®  adaugendas 
gratia,  quantum  nec  reges  opulentillimi,  quantum  nec 
Ariftoteles  ipfe,  quamvis  adjuvante  Alexandro,  totius 
Ali®  domitore,  coacervaffent.  Mulieum  principes  e  lon¬ 
ginquo  profedti  vifere  gelliunt,  quod  Medico,  quod  Col¬ 
legii  noftri  Socio,  &  diu  Pr®lidi  debetur.  Hoc  moriens 
populo  Britannico  legavit,  donum  longe  amplius  quam 
Bithyni®  regnum,  quod  populo  Romano  ojim  legavit 
Nicomedes. 


Summa  m 


Summam  in  Medicina  fcientiam,  cum  felici  in  literis 
humanioribus  acumine  conjunxit  Friendius,  in  omne  cele¬ 
brandus  sevum.  Qui  Galenum  rebus,  verbis  Ciceronem 
fcriptor  referebat, 

Meadium  non  modo  Collegium  noftrum,  fed  tota 
etiam  Britannia,  ut  eximium. decus  fuum,  femper  agnof- 
cet.  In  Graeco,  pariter  ac  Latino  fermone  dodus,  tan- 
quam  alter  ex  Coelo  delapfus  Medicseus,  quo  quaelibet 
artes  egregiae  promoverentur ;  quo  dodis,  fed  modeftis 
&  inopibus  confuleretur,  eundas  fuas  opes  libentiffime 
.effudit.  Unde  divitiarum  contemptor,  quae  divitias  longe 
fuperat,  dodis,  &  cordatioribus,  &  benignis  gloriam 
adeptus  eft  perpetuo  carifllmam. 

V  '  \  ■  ( 

Qu  e  m  tu,  Arbuthnot,  in  falibus,  vel  in  dodrina  re¬ 
conditiore,  vel  in  medendi  laude,  habuifti  parem  ? 

Broxholmium,  Pellatium,  Laeum,  Letherlandium, 
aliofque  plurimos  fciens  praetermitto,  non  quod  iis  merita, 
fed  quod  nobis  oratio  atque  dies  defint  ad  dicendum. 

Superstites  ne  pro  meritis  fuis  ingentiflimis  Iau- 

/  ' 

demus,  vetat  tam  ipforum  pudor,  quam  operis  noftri  lex. 

Quod 


/ 


t 

Quod  folum  datur,  Deum  Optimum,  Maximum,  oro 
atque  precor,  ut  quod  nunc  faciunt,  femper  faceffant, 
literas  bonas  cum  Medicina  excolentes ;  quod  fibi  in 
gloriam,  Patriae  in  falutem,  huic  autem  Collegio  in  prae- 
fldium  &  decus  perpetuo  cedat. 

FINIS. 

